Document ID: 31999D0823

ΑΠΟΦΑΣΗ ΤΗΣ ΕΠΙΤΡΟΠΗΣ
της 22ας Νοεμβρίου 1999
για την επιβεβαίωση των μέτρων που κοινοποίησαν οι Κάτω Χώρες σύμφωνα με το άρθρο 6 παράγραφος 6 της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου για τις συσκευασίες και τα απορρίμματα συσκευασίας
[κοινοποιηθείσα υπό τον αριθμό Ε(1999) 3818]
(Το κείμενο στην ολλανδική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(1999/823/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας(1), και ιδίως το άρθρο 6 παράγραφος 6,
Έχοντας διαπιστώσει, σε συνεργασία με τα κράτη μέλη, ότι πληρούνται οι όροι που θέτει το άρθρο 6 παράγραφος 6,
Εκτιμώντας τα ακόλουθα:
I. ΔΙΑΔΙΚΑΣΙΑ
1. Οδηγία 94/62/ΕΚ
(1) Η οδηγία 94/62/ΕΚ βασίζεται στο άρθρο 95 (πρώην άρθρο 100 Α) της συνθήκης και έχει ως στόχο την εναρμόνιση των εθνικών μέτρων διαχείρισης των συσκευασιών και των απορριμμάτων συσκευαστών προκειμένου να αποτραπούν ή να μειωθούν οι σχετικές επιπτώσεις το περιβάλλον, ώστε να επιτευχθεί η αποτελεσματική προστασία του, ενώ παράλληλα αποσκοπεί στην εξασφάλιση της αρμονικής λειτουργίας της εσωτερικής αγοράς, αποφεύγοντας τυχόν εμπορικούς φραγμούς καθώς και στρεβλώσεις και περιορισμούς στον τομέα του ανταγωνισμού στην Κοινότητα. Προς τούτο, το άρθρο 6 παράγραφος 1 της οδηγίας καθορίζει, μεταξύ άλλων, ποσοτικούς στόχους που τα κράτη μέλη πρέπει να επιτύχουν σε ό,τι αφορά την ανάκτηση και την ανακύκλωση των απορριμμάτων από συσκευασίες.
(2) Το άρθρο 6 παράγραφος 1 στοιχείο α) ορίζει ότι το αργότερο έως τις 30 Ιουνίου 2001 θα πρέπει να επιτυγχάνεται ανάκτηση τουλάχιστον 50 % και κατά μέγιστο 65 % του βάρους των απορριμμάτων συσκευασιών. Σύμφωνα με το άρθρο 6 παράγραφος 1 στοιχείο β) στο πλαίσιο των προσπαθειών για την επίτευξη του ως άνω γενικού στόχου και εντός του προκαθορισθέντος χρονοδιαγράμματος, τουλάχιστον 25 % και κατά μέγιστο 45 % κατά βάρος των συνολικών υλικών συσκευασίας που περιέχονται στα απορρίμματα συσκευαστιών θα ανακυκλώνονται, προβλέποντας ότι η ανακύκλωση αυτή θα αφορά τουλάχιστον το 15 % κατά βάρος εκάστου υλικού συσκευασίας.
(3) Το άρθρο 6 παράγραφος 6 καθιερώνει διαδικασία παρακολούθησης ώστε να εξασφαλίζεται ο συντονισμός μεταξύ των επιμέρους στρατηγικών των κρατών μελών, ιδίως προκειμένου να εξασφαλιστεί ότι οι στόχοι που καθορίζει ένα κράτος μέλος δεν παρεμποδίζουν τη συμμόρφωση άλλου κράτους μέλους προς την οδηγία και ότι δε συνεπάγονται στρεβλώσεις για την εσωτερική αγορά.
(4) Βάσει της ως άνω διάταξης, η Επιτροπή καλείται να επικυρώνει ανάλογα μέτρα αφού πραγματοποιήσει τις δέουσες εξακριβώσεις.
2. Τα κοινοποιηθέντα μέτρα
(5) Η Ολλανδία μετέφερε στο εθνικό της δίκαιο τις διατάξεις της οδηγίας 94/62/ΕΚ χρησιμοποιώντας έναν κανονισμό (εν συνεχεία αναφερόμενο ως "ο κανονισμός"), που δημοσιεύθηκε στην "Staatscourant" στις 4 Ιουλίου 1997 και ετέθη σε ισχύ την 1η Αυγούστου 1997.
(6) Βάσει του άρθρου 3 του κανονισμού, οι παραγωγοί και εισαγωγείς υποχρεούνται, από 1ης Αυγούστου 1998, να ανακτούν 65 % των απορριμμάτων συσκευασιών και να ανακυκλώνουν το 45 % του συνόλου των υλικών συσκευασίας που περιέχονται στα απορρίμματα συσκευασιών, προβλέποντας τουλάχιστον 15 % κατά βάρος ανάκτηση για έκαστο επιμέρους υλικό συσκευασίας. Προσφέρονται οι ακόλουθες τρεις εναλλακτικές δυνατότητες προκειμένου οι ενδιαφερόμενοι να ανταποκριθούν στην υποχρέωση αυτή:
α) ο παραγωγός ή οι εισαγωγείς μπορεί να αναλάβουν να ανταποκριθούν στην ως άνω υποχρέωση χωριστά. Σε ανάλογη περίπτωση το άρθρο 6 του κανονισμού διευκρινίζει ότι έχουν την υποχρέωση να ενημερώνουν το Υπουργείο χωριστά σχετικά με τον τρόπο με τον οποίο τα απορρίμματα των συσκευασιών συγκεντρώνονται, ανακτώνται και ανακυκλώνονται·
β) ο παραγωγός ή οι εισαγωγείς μπορεί να ειδοποιήσουν από κοινού το Υπουργείο σχετικά με τον τρόπο με τον οποίο προτίθενται να ανταποκριθούν στις οδηγίες του άρθρου 3 (άρθρο 9 του κανονισμού). Αυτό σημαίνει ότι καλούνται να αποδείξουν ότι είναι μέλη ενός οργανισμού παραγωγών και εισαγωγέων που επωμίζεται τις ως άνω υποχρεώσεις εξ ονόματός τους. Εξακολουθούν εντούτοις να είναι υποχρεωμένοι να επιτύχουν τους στόχους ανάκτησης και ανακύκλωσης, μολονότι δεν έχουν πλέον την υποχρέωση να ενημερώνουν χωριστά το Υπουργείο.
γ) οι παραγωγοί ή οι εισαγωγείς που έχουν υπογράψει σύμβαση μεταξύ των δημοσίων αρχών και των οικονομικών φορέων που συμμετέχουν στην αλυσίδα συσκευασίας, με την οποία καθιερώνονται δεσμευτικές συμφωνίες σχετικά με την εφαρμογή των υποχρεώσεων που καθορίζει ο κανονισμός, απαλλάσσονται από τις χωριστές υποχρεώσεις που καθορίζουν τα άρθρα 3 έως 9 του κανονισμού (άρθρο 2 του κανονισμού). Μολονότι η υποχρέωση ανταπόκρισης προς τους στόχους ανάκτησης και ανακύκλωσης εξακολουθεί να ισχύει, οι παραγωγοί και οι εισαγωγείς που έχουν υπογράψει την ως άνω συμφωνία απαλλάσσονται από τις υποχρεώσεις ενημέρωσης και σύνταξης εκθέσεων που καθορίζει ο κανονισμός. Επιπλέον οι παραγωγοί/εισαγωγείς που έχουν υπογράψει τη συμφωνία υποχρεούνται να επιτύχουν υψηλότερους στόχους ανακύκλωσης από τους καθοριζόμενους στον κανονισμό. Η γενική ιδέα της συγκεκριμένης εναλλακτικής δυνατότητας είναι η επίτευξη υψηλότερων στόχων με το χαμηλότερο δυνατό διοικητικό κόστος.
(7) Το άρθρο 2 του κανονισμού εφαρμόστηκε με το "δεύτερο σύμφωνο για τις συσκευασίες" (που εν συνεχεία αναφέρεται ως "το σύμφωνο"). Ορισμένες διατάξεις που περιέχονται στο σύμφωνο υπερβαίνουν τους στόχους που καθορίζει το άρθρο 6 παράγραφος 1 της οδηγίας 94/62/ΕΚ και ως εκ τούτου αποτελούν το κύριο θέμα της παρούσας απόφασης.
(8) Ένα σχέδιο του "δευτέρου συμφώνου για τις συσκευασίες" κοινοποιήθηκε στην Επιτροπή στις 25 Αυγούστου 1997 (κοινοποίηση 97/0576/NL), στο πλαίσιο της διαδικασίας που καθορίζει η οδηγία 83/189/ΕΚ(2). Το σύμφωνο αποτελείται από το γενικό σύμφωνο και σειρά υποσυμφώνων. Ο συνολικός στόχος του γενικού συμφώνου είναι να ελαχιστοποιηθεί η προς διάθεση ποσότητα των απορριμμάτων από συσκευασίες. Προς τούτο, το σύμφωνο ορίζει ότι έως τις 30 Ιουνίου 2001 τουλάχιστον 65 % των υλικών συσκευασίας που περιέχονται στα απορρίμματα συσκευασιών πρέπει να ανακυκλώνονται. Καθορίζονται ειδικοί στόχοι για έκαστο επιμέρους υλικό συσκευασίας στα αντίστοιχα υποσύμφωνα (85 % για το χαρτί, 90 % για το γυαλί, 80 % για τα μέταλλα, 27 % για τα πλαστικά και 15 % για το ξύλο).
(9) Σχολιάζοντας την κοινοποίηση του σχεδίου του συμφώνου αυτού, στις 26 Νοεμβρίου 1997, η Επιτροπή ζήτησε από τις Κάτω Χώρες να επιβεβαιώσουν την πρόθεσή τους να αναφερθούν στο άρθρο 6 παράγραφος 6 και να παρέχουν πληροφορίες σχετικά με τον αναμενόμενο στόχο ανακύκλωσης, καθώς και σε ό,τι αφορά τα μέτρα που έχουν ληφθεί προκειμένου να αποφευχθούν προβλήματα συμμόρφωσης προς την οδηγία για άλλα κράτη μέλη, εμπορικοί περιορισμοί και στρεβλώσεις της αγοράς.
(10) Στις 19 Νοεμβρίου 1997, το Ηνωμένο Βασίλειο διατύπωσε επίσης σχόλια σχετικά με την ως άνω κοινοποίηση ζητώντας "πρόσθετες πληροφορίες" που να αποδεικνύουν ότι τηρούνται οι όροι του άρθρου 6 παράγραφος 6.
(11) Το δεύτερο σύμφωνο για τις συσκευασίες υπογράφηκε στις 15 Δεκεμβρίου 1997.
(12) Με επιστολή στις 18 Μαρτίου 1998, και απαντώντας στα σχόλια της Επιτροπής και του Ηνωμένου Βασιλείου, οι Κάτω Χώρες πληροφόρησαν ότι είχε ήδη επιτευχθεί ανακύκλωση των υλικών συσκευασίας κατά 51 % και ότι το υφιστάμενο δυναμικό ανακύκλωσης εθεωρείτο επαρκέστατο προκειμένου να εξασφαλιστεί η υπέρβαση του μέγιστου στόχου ανακύκλωσης που καθορίζει η οδηγία. Για περαιτέρω πληροφορίες, οι Κάτω Χώρες αναφέρθηκαν στην αντίστοιχη επιστολή που απηύθυναν στην Επιτροπή στις 26 Φεβρουαρίου 1998. Στην επιστολή αυτή, η Ολλανδία επιβεβαίωνε την πρόθεσή της να επιτύχει το στόχο της ανακύκλωσης κατά 65 % έως το 2001. Η Ολλανδία τόνισε το γεγονός ότι η ανακύκλωση των συσκευασιών υπόκειται στους κανόνες της ελεύθερης κυκλοφορίας, με αποτέλεσμα να καθίσταται δυσχερής η εφαρμογή των μηχανισμών παρακολούθησης που επιτρέπουν να διαπιστωθεί πιο μέρος του ολλανδικού δυναμικού ανακύκλωσης χρησιμοποιείται για την ανακύκλωση ολλανδικών αποβλήτων, καθώς και πιο μέρος των ολλανδικών αποβλήτων ανακυκλώνεται στο εξωτερικό. Οι Κάτω Χώρες αναφέρθηκαν στο διάλογο που πραγματοποιήθηκε στις 21 Απριλίου 1997 στην επιτροπή του άρθρου 21, όπου επιτεύχθηκε γενική συμφωνία σχετικά με τον πρωταγωνιστικό ρόλο που καλούνται να διαδραματίσουν τα κράτη μέλη που ανησυχούν επειδή θεωρούν ότι η συμμόρφωσή τους προς την οδηγία ενδέχεται να παρεμποδιστεί από μέτρα που εγκρίνουν άλλα κράτη μέλη. Εν πάση περιπτώσει διαβιβάστηκε ο ακόλουθος πίνακας με στόχο να σκιαγραφηθεί η κατάσταση του δυναμικού ανακύκλωσης στις Κάτω Χώρες. Από τον πίνακα αυτό προκύπτει ότι υπάρχει επαρκές δυναμικό για την επεξεργασία των πρόσθετων συσκευασιών που θα πρέπει να ανακυκλωθούν έως το 2001.
ΘΕΣΗ ΠΙΝΑΚΑ
3. Απόψεις
(13) Το άρθρο 6 παράγραφος 6 ορίζει ότι η Επιτροπή λαμβάνει απόφαση, μετά από έλεγχο των μέτρων σε συνεργασία με τα κράτη μέλη. Προς τούτο, η Επιτροπή πραγματοποίησε διαβουλεύσεις με τα κράτη μέλη σχετικά με την ως άνω κοινοποίηση στο πλαίσιο της επιτροπής που συγκροτήθηκε δυνάμει του άρθρου 21 της οδηγίας 94/62/ΕΚ. Αντίστοιχος διάλογος πραγματοποιήθηκε στην Επιτροπή στις 6 Ιουλίου 1999. Τα κράτη μέλη κλήθηκαν να διαβιβάσουν γραπτώς τα σχόλιά τους στην Επιτροπή έως τις 20 Ιουλίου 1999.
(14) Το Ηνωμένο Βασίλειο αναφέρθηκε στις πρακτικές δυσκολίες αποτίμησης των επιπτώσεων των μέτρων που υπερβαίνουν τους μέγιστους στόχους της οδηγίας 94/62/ΕΚ, δίχως εντούτοις να προβλέψει οιοδήποτε σοβαρό πρόβλημα σε σχέση με την κοινοποίηση της Ολλανδίας. Η Ιταλία ανέφερε ότι είναι σημαντικό η Επιτροπή να πραγματοποιήσει την αναγκαία μελέτη ώστε να εξασφαλιστεί η τήρηση των όρων του άρθρου 6 παράγραφος 6 της οδηγίας 94/62/ΕΚ. Εάν η Επιτροπή συμφωνεί με τα ολλανδικά μέτρα, η Ιταλία δεν προτίθεται να διατυπώσει αντιρρήσεις. Το Βέλγιο ζήτησε από την Επιτροπή να εξασφαλίσει τη συγκρισιμότητα των ολλανδικών στόχων με τους στόχους της οδηγίας. Το Βέλγιο ζήτησε πρωτίστως να διευκρινίσουν οι Κάτω Χώρες εάν οι στόχοι ανακύκλωσης που καθορίζει το σύμφωνο περιλαμβάνουν επίσης την επαναχρησιμοποίηση της συσκευασίας. Οι Κάτω Χώρες επιβεβαίωσαν, σύμφωνα με την οδηγία 94/62/ΕΚ, ότι οι στόχοι ανακύκλωσης δεν καλύπτουν την επαναχρησιμοποίηση των συσκευασιών. Εν κατακλείδι, κανένα από τα κράτη μέλη δεν ισχυρίστηκε ότι τα ολλανδικά μέτρα θα μπορούσαν να οδηγήσουν στρεβλώσεις της εσωτερικής αγοράς ή να παρεμποδίσουν τη συμμόρφωση προς τις διατάξεις της οδηγίας άλλων κρατών μελών.
II. ΑΞΙΟΛΟΓΗΣΗ
(15) Το άρθρο 6 παράγραφος 6 της οδηγίας 94/62/ΕΚ επιτρέπει στα κράτη μέλη να υπερβούν τους στόχους που προβλέπει το άρθρο 6 παράγραφος 1 στοιχεία α) και β), εφόσον τα κράτη μέλη εξασφαλίζουν το προς τούτο αναγκαίο δυναμικό ανακύκλωσης και ανάκτησης. Τα μέτρα πρέπει να εξασφαλίζουν την υψηλού επιπέδου προστασία του περιβάλλοντος και λαμβάνονται υπό την προϋπόθεση ότι αποφεύγονται στρεβλώσεις της εσωτερικής αγοράς και δεν παρεμποδίζεται η συμμόρφωση άλλων κρατών μελών προς τις διατάξεις της οδηγίας. Τα μέτρα δεν μπορεί να συνιστούν αυθαίρετα μέσα διάκρισης ή συγκαλυμμένους εμπορικούς περιορισμούς μεταξύ των κρατών μελών.
(16) Εν προκειμένω, οι Κάτω Χώρες ζήτησαν παρέκκλιση από τις διατάξεις του άρθρου 6 παράγραφος 1 στοιχείο β).
(17) Η Επιτροπή πραγματοποίησε διαβουλεύσεις με τα κράτη μέλη στο πλαίσιο των οποίων δεν διατυπώθηκαν αντιρρήσεις για τα ολλανδικά μέτρα.
α) Κατάλληλο δυναμικό ανάκτησης και ανακύκλωσης
(18) Η εν λόγω απαίτηση ερμηνεύεται από την Επιτροπή ως μη επιβάλλουσα στα κράτη μέλη πλήρη αυτάρκεια σε ό,τι αφορά την ανακύκλωση και την ανάκτηση. Τα κράτη μέλη έχουν επίσης τη δυνατότητα να προσφύγουν σε εγκαταστάσεις που εδράζονται σε άλλα κράτη μέλη ή τρίτες χώρες προκειμένου να επιτύχουν τους στόχους ανακύκλωσης και ανάκτησης. Τοιουτοτρόπως, εντούτοις, δεδομένου ότι η ανακύκλωση πραγματοποιείται στην ανοικτή διεθνή αγορά.
(19) Το κριτήριο αυτό εξυπηρετεί επίσης την ανάγκη να εξασφαλιστεί ότι τα μέτρα που λαμβάνονται σε ένα κράτος μέλος δεν συνεπάγονται προβλήματα συμμόρφωσης προς την οδηγία για άλλα κράτη μέλη. Ως εκ τούτου, θα πρέπει να εξετάζεται από κοινού με τα άλλα κριτήρια που καθορίζονται στο άρθρο 6 παράγραφος 6. Στην πράξη, η συμμόρφωση προς το κριτήριο αυτό αποτελεί στοιχείο συμμόρφωσης προς τα κριτήρια β) και γ) κατωτέρω. Ιδίως εάν οι καθορισθέντες στόχοι υπερβαίνουν τους στόχους του άρθρου 6 παράγραφος 1, θα πρέπει να εξασφαλίζεται ότι αυτό δεν επιτυγχάνεται σε βάρος των προγραμμάτων συλλογής και ανακύκλωσης σε άλλα κράτη μέλη.
(20) Όσον αφορά τα μέτρα που κοινοποίησαν οι Κάτω Χώρες, από τις πληροφορίες που παρασχέθηκαν εκ μέρους της ολλανδικής κυβέρνησης στην Επιτροπή και τα άλλα κράτη μέλη, προκύπτει ότι η υπέρβαση των στόχων της οδηγίας 94/62/ΕΚ δεν διαταράσσει κατά κανένα τρόπο την αγορά των ανακυκλούμενων προϊόντων στα άλλα κράτη μέλη.
(21) Ειδικότερα, από τις πληροφορίες που παρασχέθηκαν εκ μέρους της Ολλανδίας και συνοψίζονται στο ως άνω πίνακα προκύπτει ότι τα ποσοστά ανακύκλωσης κατά 72 % για τις γυάλινες συσκευασίες, 62 % για τις συσκευασίες χαρτιού/χαρτονιού, 59 % για τις μεταλλικές συσκευασίες και 11 % για τις πλαστικές συσκευασίες είχαν ήδη επιτευχθεί το 1996 και ότι δεν υφίστανται προβλήματα δυναμικού για την απορρόφηση πρόσθετων ποσοτήτων συσκευασίας που θα πρέπει να ανακυκλωθούν έως το 2001. Το υφιστάμενο δυναμικό παραγωγής στους τομείς αυτούς επιτρέπει να αυξηθεί σοβαρά ο ρυθμός ανακύκλωσης των συσκευασιών, δίχως απαραίτητα να χρησιμοποιηθούν εγκαταστάσεις ανακύκλωσης εκτός της ολλανδικής επικράτειας.
(22) Η Επιτροπή θεωρεί ότι οι Κάτω Χώρες έχουν εξασφαλίσει το δέον δυναμικό ανακύκλωσης.
β) Ενδεχόμενες στρεβλώσεις της εσωτερικής αγοράς
(23) Η Επιτροπή αξιολόγησε τα μέτρα που κοινοποίησαν οι Κάτω Χώρες και θεωρεί ότι οι ρυθμοί ανακύκλωσης που καθορίζει το σύμφωνο κατά τα φαινόμενα δεν προκαλούν, επί του παρόντος, στρεβλώσεις στην εσωτερική αγορά. Η απόφαση λαμβάνεται υπό την επιφύλαξη της πλήρους εφαρμογής της κοινοτικής νομοθεσίας, ιδίως σε ó,τι αφορά την ελεύθερη διακίνηση εμπορευμάτων. Από τις διαβουλεύσεις με τα άλλα κράτη μέλη προέκυψε ότι κανένα εξ αυτών δεν θεωρεί ότι τα ολλανδικά μέτρα θα μπορούσαν να οδηγήσουν σε στρεβλώσεις της αγοράς.
(24) Η Επιτροπή δεν διαθέτει οιοδήποτε άλλο στοιχείο που να συνηγορεί υπέρ της άποψης ότι οι στόχοι ανακύκλωσης των Κάτω Χωρών θα οδηγούσαν σε αυθαίρετες στρεβλώσεις της αγοράς.
γ) Μη παρεμπόδιση της συμμόρφωσης των άλλων κρατών προς την οδηγία
(25) Το ως άνω κριτήριο έχει ως στόχο να αποφευχθεί το ενδεχόμενο το δυναμικό ανακύκλωσης και ανάκτησης κάποιων κρατών μελών να κορεσθεί από τα απορρίμματα συσκευασίας που συλλέγονται σε άλλα κράτη μέλη. Αυτό ισχύει ιδιαίτερα για τα κράτη μέλη που δεν έχουν ακόμα αρχίσει την ανακύκλωση των απορριμμάτων συσκευασίας σε μεγάλη κλίμακα και στα οποία η υποδομή συλλογής θα πρέπει να συγκροτηθεί ή να ολοκληρωθεί.
(26) Η αξιολόγηση των κοινοποιηθέντων μέτρων βάσει του ως άνω κριτηρίου θα πρέπει κατά πρώτον να πραγματοποιηθεί λαμβάνοντας υπόψη τη γνώμη των κρατών μελών των οποίων η συμμόρφωση προς τους στόχους της οδηγίας θα μπορούσε να τεθεί σε κίνδυνο λόγω μέτρων που λαμβάνουν άλλα κράτη μέλη. Κανένα από τα κράτη μέλη δεν ισχυρίστηκε ότι η συμμόρφωση προς τις διατάξεις της οδηγίας θα μπορούσε να παρεμποδιστεί από τα μέτρα που κοινοποίησαν οι Κάτω Χώρες. Δεν υπέπεσε στην αντίληψη της Επιτροπής οιοδήποτε πρόβλημα συμμόρφωσης για άλλο κράτος μέλος συνεπεία των μέτρων των Κάτω Χωρών.
(27) Η Επιτροπή, αξιολογώντας κατά πόσο η υπέρβαση των στόχων ανακύκλωσης εκ μέρους των Κάτω Χωρών μπορεί να συνεπάγεται την εκμετάλλευση δυναμικού ανακύκλωσης σε άλλα κράτη μέλη, με αποτέλεσμα να δημιουργηθούν ενδεχομένως προβλήματα συμμόρφωσης αυτών των κρατών μελών προς ιούς στόχους της οδηγίας, λαμβάνει επίσης νπόψη το γεγονός ότι η Ολλανδία παράγει συνολικά ποσότητα μικρότερη του 5 % των αποβλήτων συσκευασίας στην Κοινότητα. Ως εκ τούτου, η Επιτροπή φρονεί ότι, εάν ληφθούν υπόψη οι υψηλοί ρυθμοί ανακύκλωσης πού έχουν ήδη επιτευχθεί στις Κάτω Χώρες, δεν υπάρχει ουσιαστικά κίνδυνος η ανακύκλωση στη χώρα αυτή να προκαλέσει προβλήματα συμμόρφωσης προς τους στόχους της οδηγίας 94/62/ΕΚ σε άλλα κράτη μέλη.
δ) Αυθαίρετα μέσα διακρίσεων
(28) Τα ολλανδικά μέτρα ισχύουν δίχως διακρίσεις για όλα τα απορρίμματα συσκευασιών, ανεξαρτήτως του αν προέρχονται από εγχώρια ή εισαγόμενα προϊόντα. Η Επιτροπή πραγματοποίησε διαβουλεύσεις με τα κράτη μέλη: από τις συγκεντρωθείσες πληροφορίες δεν προκύπτει οιαδήποτε αυθαίρετη διάκριση.
ε) Συγκεκαλυμμένοι εμπορικοί περιορισμοί μεταξύ των κρατών μελών
(29) Η συγκεκριμένη έννοια αναφέρεται σε ενδεχόμενους περιορισμούς των εισαγωγών προϊόντων από άλλα κράτη μέλη και στην έμμεση προστασία της εγχώριας παραγωγής. Τα απόβλητα είναι εμπορεύματα τα οποία εμπίπτουν στο πεδίο εφαρμογής των άρθρων 28 έως 30 της συνθήκης και κατά συνέπεια τα μέτρα που λαμβάνονται στον τομέα της διαχείρισής τους ενδέχεται, υπό ορισμένες προϋποθέσεις, να προκαλέσουν εμπορικούς περιορισμούς ή να εξασφαλίσουν την προστασία της εγχώριας παραγωγής. Η Επιτροπή κατά συνέπεια καλείται να αξιολογήσει κατά πόσον αποφεύγονται αυτά τα ανεπιθύμητα αποτελέσματα καθορίζοντας στόχους κατά τρόπο που να μην εννοείται έμμεσα η εγχώρια παραγωγή ή διανομή. Ωστόσο το περιεχόμενο των ολλανδικών μέτρων και η εφαρμογή ιούς κατά τα φαινόμενα δεν προκαλούν εμπορικούς περιορισμούς.
III. ΣΥΜΠΕΡΑΣΜΑ
(30) Η Επιτροπή, λαμβάνοντας υπόψη τις πληροφορίες που παρασχέθηκαν εκ μέρους των Κάτω Χωρών και τις ως άνω διαβουλεύσεις με τα κράτη μέλη, καταλήγει στο συμπέρασμα ότι τα μέτρα που κοινοποίησαν οι Κάτω Χώρες σύμφωνα με το άρθρο 6 παράγραφος 6 της οδηγίας 94/62/ΕΚ μπορούν να επικυρωθούν, δεδομένου ότι εξακρίβωσε ότι:
- υφίσταται στις Κάτω Χώρες το κατάλληλο δυναμικό ανακύκλωσης,
- τα λαμβανόμενα μέτρα δεν συνεπάγονται στρεβλώσεις της εσωτερικής αγοράς,
- τα μέτρα δεν παρεμποδίζουν τη συμμόρφωση των υπολοίπων κρατών μελών προς την οδηγία,
- τα μέτρα δεν αποτελούν αυθαίρετη διάκριση,
- τα μέτρα δεν αποτελούν συγκαλυμμένη προσπάθεια περιορισμού των εμπορικών συναλλαγών μεταξύ κρατών μελών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επικυρώνονται τα μέτρα που κοινοποίησαν οι Κάτω Χώρες και τα οποία υπερβαίνουν το μέγιστο στόχο ανακύκλωσης που καθορίζει το άρθρο 6 παράγραφος 1 στοιχείο β) της οδηγίας 94/62/ΕΚ.
Άρθρο 2
Η παρούσα απόφαση απευθύνεται στο Βασίλειο των Κάτω Χωρών.
Βρυξέλλες, 22 Νοεμβρίου 1999.

Labels: 3
18
20